Börn | Fjölskyldulíf | mbl | 14.1.2020 | 7:00 Fyrirsætan Blac Chyna neitar ásökunum barnsföður síns Rob Kardashian um að hún neyti áfengis og fíkniefna fyrir framan dóttur þeirra . Í síðustu viku óskaði Kardashian eftir fullu forræði yfir þriggja ára dóttur þeirra Dream . Í rökstuðningi sagði Kardashian að Chyna héldi reglulega partý þegar Dream væri hjá henni , hafi kennt henni ljót orð og kynlífsstellingar . Þar að auki segir hann að hún hugsi ekki nógu vel um hreinlæti Dream og hún kæmi oft drulluskítug frá móður sinni . Chyna neitar öllum þessum ásökunum samkvæmt heimildarmanni TMZ og segist aldrei drekka áfengi eða neyta fíkniefna fyrir framan hana . Hún þvertekur fyrir að hafa kennt henni kynlífsstellingar eða ljót orð . Kardashian og Chyna hafa deilt forræði hingað til en nú hefur Kardashian farið fram á að Chyna fái aðeins að hitta dóttur þeirra aðra hverja helgi undir vökulu auga barnapíunnar . Hann hefur einnig farið fram á að hún skili niðurstöðum fíkniefnaprófs í það minnsta 30 mínútum áður en hún tekur við Dream .